Publication: Magyar Közlöny
Issue: MK-2011-108 (Year: 2011, Number: 108)
Era: contemporary
Section: 2011. évi CXVII. törvény
Paragraph Index: 87

(1) bekezdésében meghatározott célra egyébként szükséges személyes adatot közölhet a másik Szerzõdõ Fél Illetékes Intézményével. A fogadó Szerzõdõ Fél ezeket az adatokat kizárólag ilyen célra dolgozhatja és használhatja fel. Minden egyéb esetben az adatok egyéb intézmények felé csak az átadó Illetékes Intézmény elõzetes beleegyezésével, valamint az ezen intézményekre vonatkozó nemzeti jogszabályoknak megfelelõen adhatók át. (b) Az ilyen adatokat fogadó Illetékes Intézmény egyedi esetekben és megkeresés alapján tájékoztatja az adatszolgáltató Illetékes Intézményt az átadott adatok felhasználásának céljáról és az ez által elért eredményekrõl. (c) Az adatszolgáltató Illetékes Intézmény köteles figyelemmel lenni a közlendõ adatok helyességére, valamint azoknak az adatszolgáltatással elérni kívánt cél szempontjából való szükségességére és arányosságára. Egyúttal figyelembe kell venni az illetõ Szerzõdõ Fél mindenkori belsõ jogszabályai szerint érvényes adatszolgáltatási tilalmakat. Amennyiben kiderül, hogy a közölt adatok hibásak, vagy hogy olyan adatokat közöltek, amelyeket az adatszolgáltató Szerzõdõ Fél jogszabályai szerint nem lett volna szabad közölni, úgy errõl haladéktalanul értesíteni kell a fogadó illetékes intézményt. A fogadó Illetékes Intézmény, amennyiben az helyénvaló, köteles az ilyen adatokat helyesbíteni vagy törölni. (d) Az Illetékes Intézmény, illetve Illetékes Hatóság azt a személyt, akire az adatok vonatkoznak, a róla szóló adatokról és azok felhasználási céljáról, a felhasználás jogalapjáról, idõtartamáról továbbá arról, hogy kik és milyen célból kapják vagy kapták meg az adatokat, kérelmére tájékoztatja. Egyébként az érintett személy jogai a személyérõl meglévõ információkról való tájékozódása tekintetében annak a Szerzõdõ Félnek a belsõ jogszabályaihoz igazodnak, amelynek Illetékes Intézményétõl, illetve Illetékes Hatóságától a tájékoztatást kérték. (e) Ha az egyik Szerzõdõ Fél valamely Illetékes Intézménye a jelen Egyezmény alapján személyes adatokat szolgáltatott, úgy a másik Szerzõdõ Fél fogadó szerve a rá vonatkozó belsõ jog által elõírt felelõsségvállalása keretében nem hivatkozhat az érintett személlyel szemben arra, hogy a közölt adatok helytelenek voltak. A helytelen adatszolgáltatás miatt fizetett kártérítés esetében a helytelen információt szolgáltató Szerzõdõ Fél jogszabályai irányadók. (f) Az átadott személyes adatokat haladéktalanul törölni kell, ha azok már nem szükségesek azon cél érdekében, amiért közölték õket. (g) A személyes adatok átadását, illetve átvételét az átadó és a fogadó illetékes intézmény egyaránt köteles rögzíteni. (h) Az átadó és a fogadó Illetékes Intézmény egyaránt köteles gondoskodni az átadott személyes adatok hatékony védelmérõl az illetéktelen hozzáférés, valamint a jogtalan megváltoztatás és az illetéktelen nyilvánosságra hozatal ellen. (i) Mind az adatátvevõ, mind az adatátadó Illetékes Intézmény köteles – az érintett személy kérelmére – az általa kezelt helytelen adatot helyesbíteni, illetõleg a jogellenesen kezelt adatot törölni. A helyesbítésrõl vagy törlésrõl a másik Illetékes Intézményt haladéktalanul értesíteni kell. (j) A Szerzõdõ Felek biztosítják, hogy az adatvédelemmel kapcsolatos jogaik megsértése esetén az érintett személyek annak a Szerzõdõ Félnek a joga alapján jogosultak jogorvoslatra, amely Szerzõdõ Fél megsértette a személy jogait. (k) Jelen megállapodás alapján feldolgozott adatok független felügyelet alá esnek a Szerzõdõ Felek belsõ jogszabályai szerint.

Source: https://magyarkozlony.hu/hivatalos-lapok/6bdc1f4e6f811d70a0285737b4752a566d6e1d23/dokumentumok/c90ded8e90ae5c2961ce9faf9a6986ab47287ddd/letoltes